

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 18392/20.03.2025

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect:

aprobarea devizului general actualizat pentru faza PT aferent obiectivului **„Implementarea măsurilor de eficiență energetică la Grădinița nr.11”**, proiect în susținerea căruia formulez următorul

**Referat de aprobare**

**la proiectul de hotărâre** **privind aprobarea devizului general actualizat pentru faza PT aferent obiectivului „Implementarea măsurilor de eficiență energetică la Grădinița nr. 11”**

Reducerea consumului de energie pentru încălzirea clădirilor are ca efecte reducerea costurilor de întreținere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creșterea independenței energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităților.

În acest sens, Primăria Municipiului Satu Mare a depus spre finanțare din fonduri nerambursabile în cadrul Programul privind creșterea eficienței energetice și gestionarea inteligentă a energiei în clădirile publice, finanțat de Administrația Fondului de Mediu, proiectul „Implementarea măsurilor de eficiență energetică la Grădinița nr.11”, acțiune finalizată prin încheierea Contractului de finanțare nr. 95/21.04.2023.

Având în vedere monitorizarea proiectului de către finanțator, respectiv Administrația Fondului de Mediu, Primăria Municipiului Satu Mare va trimite Hotărârea de aprobare a Devizului general actualizat pentru faza PT odată cu prima cerere de decont a proiectului mai sus menționat, conform Ghidul solicitantului.

Față de cele expuse mai sus, văzând și prevederile din OUG nr. 57/2019 privind Codul administrativ, cu modificările și completările ulterioare, potrivit cărora, consiliul local aprobă, la propunerea primarului, documentațiile tehnico-economice pentru lucrările de investiții de interes local,

Propun spre analiză şi aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR:**

**PRIMAR**

**Kereskényi Gábor**